Jennifer Garner
Jennifer Anne Affleck, hasa hujulikana kwa jina lake la kuzaliwa kama Jennifer Garner (amezaliwa tar. 17 Aprili 1972), ni mwigizaji wa filamu kutoka nchini Marekani. Garner amejipatia umaarufu mkubwa kwa kucheza kwake kama kachero wa CIA, Sydney Bristow, katika kipindi cha mfululizo wa TV cha "Alias", ambacho kilikuwa kikirushwa hewani na televisheni ya ABC kwa misimu mitano ambayo ilianza kuanzia 2001 hadi 2006. Wakati anafanyakazi kwenye "Alias", amepata kucheza nyusika chache-chache kwenye mafilamu makubwa-makubwa kama vile "Pearl Harbor" (2001) na "Catch Me if You Can" (2002). Tangu hapo, Garner ameonekana kwenye nyusika kadha wa kadha akiwa kama mwigizaji mwandamizi vilevile mwigizaji mkuu kwenye mamiradi makubwa ikiwa ni pamoja na "Daredevil" (2003), "13 Going on 30" (2004) na "Juno" (2007). Ameolewa na mwigizaji na mwongozaji wa filamu Ben Affleck, ambaye kwa pamoja wameweza kujipatia watoto wawili wa kike.
Demi Moore
Baada ya nyusika ndogondogo katika filamu na maigizo ya vipindi vya televisheni "General Hospital", Moore amekuza kazi yake katika filamu kama vile "St. Elmo's Fire" (1985) na "Ghost" (1990) na mwanzoni mwa miaka ya 1990 amekuwa miongoni mwa waigizaji wa kike wenye kulipwa mapesa mengi sana katika Hollywood kwa kufuatia mafanikio yake katika filamu kama vile "A Few Good Men" (1992), "Indecent Proposal" (1993) "Disclosure" (1994). "The Hunchback of Notre Dame" (1996) na G.I. Jane (1997). Mwishoni mwa miaka ya 1990 filamu zake zilikuwa na mafanikio machache, lakini amerudi tena katika umaarufu na uhusika wake katika "" (2003).